**Ministru kabineta noteikumu projekta „Obligāti piemērojamo profesiju standartu un profesionālās kvalifikācijas prasību saraksts un tajā iekļauto profesijas standartu un profesionālās kvalifikācijas prasību publiskošanas kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Obligāti piemērojamo profesiju standartu un profesionālās kvalifikācijas prasību saraksts un tajā iekļauto profesijas standartu un profesionālās kvalifikācijas prasību publiskošanas kārtība” (turpmāk – noteikumu projekts) mērķis ir noteikt obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanu Valsts izglītības satura centra tīmekļa vietnē: [www.visc.gov.lv](http://www.visc.gov.lv). Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir sagatavots saskaņā ar Profesionālās izglītības likuma (2017. gada 22. jūnija likuma “Grozījumi Profesionālās izglītības likumā” redakcijā) (turpmāk – likums) 7. panta 21. punktā ietverto pilnvarojumu, kur paredzēts, ka Ministru kabinets nosaka obligāti piemērojamo profesiju standartu un profesionālās kvalifikācijas prasību, ja profesijai nav nepieciešams izstrādāt profesijas standartu, sarakstu un tajā iekļauto profesiju standartu un profesionālās kvalifikācijas prasību publiskošanas kārtību”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2017. gada 31. maijam bija spēkā Ministru kabineta 2010. gada 18. maija noteikumi Nr. 461 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas prasībām un Profesiju klasifikatora lietošanas un aktualizēšanas kārtību” (turpmāk - noteikumi Nr. 461), kuru 2. pielikumā bija noteikti profesiju standarti. No 2017. gada 1. jūnija ir spēkā Ministru kabineta 2017. gada 23. maija noteikumi Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas prasībām”, kur, salīdzinot ar noteikumiem Nr. 461, vairs nav iekļauts 2. pielikums – Profesiju standarti, jo atbilstoši likuma 24. pantam profesiju standarti vairs nav profesiju klasifikatora sastāvdaļa.  No kā izriet, ka ir nepieciešams izdot jaunus Ministru kabineta noteikumus, kuri nosaka obligāti piemērojamo profesiju standartu un profesionālās kvalifikācijas prasību sarakstu un tā publiskošanas kārtību.  Profesiju standartu vai profesionālās kvalifikācijas prasību saraksts ir nepieciešams, jo saskaņā ar likuma 22. panta 2.punktu profesijas standarts vai kvalifikācijas prasības ir profesionālās izglītības saturu reglamentējošs dokuments. To nosaka arī Ministru kabineta 2001. gada 20. marta noteikumi Nr.141. “Noteikumi par pirmā līmeņa profesionālās augstākās izglītības valsts standartu” astotais punkts un Ministru kabineta 2014. gada 26. augusta noteikumi Nr.512. “Noteikumi par otrā līmeņa profesionālās augstākās izglītības valsts standartu” (turpmāk – noteikumi Nr. 512.). Noteikumu Nr.512. otrās nodaļas otrā punktā noteikts, ka programmas ir profesiju standartiem atbilstošas un praksē piemērojamas profesionālās studijas. To vai profesionālās studiju programmas ir izstrādātas atbilstoši profesiju standartiem vai profesionālās kvalifikācijas prasībām pārbauda programmas licencēšanas un akreditācijas procesā.  Saskaņā ar likuma 22. panta 2. punktu profesionālās izglītības saturu reglamentējošs pamatdokuments ir profesijas standarts vai profesionālās kvalifikācijas prasības, ja profesijai nav nepieciešams izstrādāt profesijas standartu, ko saskaņo Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome.  Lai Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes saskaņotie profesiju standarti un profesionālās kvalifikācijas prasības būtu saistošas, nepieciešams, lai to sarakstu nosaka Ministru kabinets atbilstoši likuma 7. panta 21. punktā ietverto pilnvarojumam.  Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes 2018. gada 21. marta un 11.aprīļa sēdēs tika precizētas un saskaņotas 15 Nozaru kvalifikāciju struktūras:   1. Būvniecības nozare, 2. Drukas un mediju tehnoloģiju nozare, 3. Elektronisko un optisko iekārtu ražošanas, informācijas un komunikācijas tehnoloģijas nozare, 4. Enerģētikas nozare, 5. Kokrūpniecības (mežsaimniecība, kokapstrāde) nozare, 6. Ķīmiskā rūpniecība un tās saskarnozares - ķīmija, farmācija, biotehnoloģija, vide, 7. Lauksaimniecības nozare, 8. Mākslas nozares dizaina un radošo industriju sektors, 9. Metālapstrādes, mašīnbūves un mašīnzinību nozare (tai skaitā mehānika), 10. Pārtikas rūpniecības nozare, 11. Skaistumkopšanas nozare, 12. Tekstilizstrādājumu, apģērbu, ādas un ādas izstrādājumu ražošanas nozare, 13. Transporta un loģistikas nozare, 14. Tūrisma nozare, 15. Uzņēmējdarbības, finanšu, grāmatvedības, administrēšanas (vairumtirdzniecība, mazumtirdzniecība un komerczinības) nozare).   Nozaru kvalifikāciju struktūrās ir norādīta piektā profesionālās kvalifikācijas līmeņa profesiju atbilstība Latvijas kvalifikāciju ietvarstruktūras (turpmāk – LKI) sestajam vai septītajam līmenim. Tas ir kritiski svarīgi attiecībā uz profesionālās augstākās izglītības studiju programmu piedāvājuma atbilstības darba tirgum izvērtēšanu un licencēšanas un akreditācijas komisijas darbam atbilstošo lēmumu pieņemšanai; noteikumu Nr.461 2.pielikums šādu dalījumu neparedzēja. Tāpēc pēc Nozaru kvalifikāciju struktūras pētījuma precizēšanas un saskaņošanas ir nepieciešams aktualizēt vai izstrādāt jaunus noteikumu projekta pielikumā iekļautos profesiju standartus un profesionālās kvalifikācijas prasības gan LKI sestajam un septītajam, gan arī LKI otrajam, trešajam, ceturtajam un piektajam līmenim.  Lai nodrošinātu nozaru kvalifikāciju struktūru izstrādi, atbilstoši 2016. gada 27. septembra Ministru kabineta noteikumu Nr. 633 “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība” nosacījumiem tika izveidotas ekspertu darba grupas. Darba grupu sastāvā tika iekļauti attiecīgās nozares ministrijas, IZM un VISC pārstāvji, iesniedzēju un nozaru ekspertu padomju pārstāvji, kā arī tika uzaicināti piedalīties izglītības iestādes pārstāvošu organizāciju, t.sk. augstskolu deleģēti pārstāvji.  Sarakstā iekļauto profesiju standarti un profesionālās kvalifikācijas prasības atbilst Nozaru kvalifikāciju struktūru identificētajām un darba tirgū aktuālajām profesijām (gan pēc atbilstoša nosaukuma, gan izglītības līmeņa), kā arī 5. profesionālās kvalifikācijas līmenī ir izvērtēts, kurām profesijām nepieciešams izstrādāt profesiju standartus un kurām profesionālās kvalifikācijas prasības.  Ceturtā un piektā profesionālās kvalifikācijas līmeņa profesiju, kurām obligāti piemērojami profesiju standarts, atbilstība LKI piektajam, sestajam un septītajam līmenim tika izvērtēta un izmaiņas sarakstā veiktas, ņemot vērā:  -    normatīvajos aktos noteiktās izglītības prasības attiecībā uz reglamentētajām profesijām (likums Par reglamentētajām profesijām un profesionālās kvalifikācijas atzīšanu);  -    nozaru ministriju (Aizsardzības ministrijas, Ekonomikas ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Tieslietu ministrijas, Vides aizsardzības un reģionālās attīstības ministrijas, Veselības ministrijas) sniegto informāciju atbilstoši ministriju kompetences jomām par darba tirgū un nozares attīstībai aktuālajām profesijām.  Jomās, kurās nav izveidotas nozaru ekspertu padomes, ir veikts līdz šim piemēroto profesiju standartu, profesijas kvalifikācijas prasību izvērtējums un to atbilstība darba tirgus prasībām.  Noteikumu projekta pielikums ir papildināts ar profesiju standartiem un profesionālās kvalifikācijas prasībām, kuras Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome saskaņoja 2017. gada 11. oktobrī, 13. novembrī, 13. decembrī un 2018. gada 7. februārī, 21. martā, 11. aprīlī, 23. maijā un 13. jūnijā. Tās kvalifikācijas, kurām pagaidām nav izstrādāti profesiju standarti un profesionālās kvalifikācijas prasības, noteikumu projekta pielikumā nav iekļautas.  Obligāti piemērojamo profesiju standartu un profesionālās kvalifikācijas prasību sarakstu aktualizē pēc profesiju standartu un profesionālās kvalifikācijas prasību izstrādes un iekļaušanas nozares kvalifikāciju struktūrās, kad tos saskaņojusi Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome. Ar šiem noteikumiem netiek mainīta Ministru kabineta noteikumos Nr. 633 “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība” noteiktā kārtība. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādi veica Izglītības un zinātnes ministrija un Valsts izglītības satura centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz Valsts izglītības satura centru, Nacionālās Trīspusējās sadarbības padomes Profesionālās izglītības un nodarbinātības trīspusējās sadarbības apakšpadomi, izglītības iestādēm, kas īsteno profesionālās izglītības programmas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav. |

|  |  |  |
| --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar | | |
| **IV. Tiesību akta projekta ietekme uz spēkā esošo tiesību normu sistēma** | | |
| Projekts šo jomu neskar | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar | | |
| **VI. Sabiedrības līdzdalība un komunikācijas aktivitātes** | | |
| Projekts šo jomu neskar | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija, Valsts izglītības satura centrs, Nacionālās Trīspusējās sadarbības padomes Profesionālās izglītības un nodarbinātības trīspusējās sadarbības apakšpadome. Nozaru ekspertu padomes, nozaru ministrijas, Latvijas Darba devēju konfederācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

07.09.2018. 10:16

1355

67047702, [dainis.bilmanis@izm.gov.lv](mailto:dainis.bilmanis@izm.gov.lv)

R.Saksons

67503753, ronalds.saksons@visc.gov.lv